
JAKOV MARKIJSKI VIKAR 
BOSANSKE VIKARIJE 


Bazilije Pandžić 


Mladi ali već poznati pučki propovjednik fra Jakov Markijski pojavio se 
početkom siječnja 1432. na istočnoj obali Jadranskoga mora, u Dubrovniku. Za 
upravu i građane Dubrovačke Republike bilo je to ugodno iznenađenje. Svoje 
iznenađenje i zadovoljstvo uprava Republike saopćila je 30. siječnja iste godine 
papi Eugenu IV. Čim je došao u Dubrovnik, fra Jakov je započeo propovijedati 
i svojim propovijedima postigao je veliki uspjeh te se, kako tvrdi uprava 
Republike, ne samo čitav grad obratio nego se i nevjernici na granicama 
Republike, slušajući ga, popravljaju i postaju bolji, poštuju ga i bivaju ganuti. 
Ali svrha njegova dolaska u Dubrovnik nije bila propovijedanje u gradu. 
Njegova je namjera bila, to nam kažu Dubrovčani, ići u Bosnu i Slavoniju da bi 
ondje obraćao heretike i šizmatike. U Dubrovniku se pripravljao za taj svoj rad, 
proučavao prilike i skupljao sve što će mu biti potrebno u tom radu. Zamolio je 
također upravu Republike da mu od Pape isposluje posebne ovlasti, potrebne za 
njegov misionarski rad.! 


' “Hac ipsa nostra in civitate celo lapsus aliquot preteritis dicbus fuit et in presentiarum 


residentiam habet divinus homo cultu dignus dominus frater lacobus Antonii de Montebrandono 
diocesis esculanensis ordinis minorum sacre teologie professor, cuius cotidiana predicatione 
verbique divini miranda pronuntiatione nedum conversa civitas nostra fidelis cristicola verum 
extere infidelium nationes hic nobis in limine illum devotione magna ad emendationem vite 
audiunt venerantur et illi afficiuntur; qui videns quantum proficiat, ad extirpandas hereses et ad 
im sanete romane ecelesie fideique catolice cultum reducendum hereticas et scismaticas 
nationes Sclavonie et Bosne ad ipsas partes parat iter suum, et ut his commodius operam dare 
possit auctoritatem cum certis largitionibus gratiarum a sede vestra apostolica querit ut eius 
supplicatione videre poterit plenius cadem vestra beatitudo" (B. Rode, Documenti francescani 
di Ragusa, in: Miscellanea Francescana, 14, Foligno 1912, 24 n. 23). 

Vizitator u Bosanskoj vika 


(1432.) 


Dok je fra Jakov propovijedao u Dubrovniku i pripravljao svoj put u Bosnu, 
dobio je pismeni nalog od generala Franjevačkog reda kojim ga 1. travnja 1432. 
imenuje vizitatorom ili pohoditeljem franjevaca u Bosni. 

Ovakva imenovanja nisu neobična u Franjevačkom redu. Po odredbama 
konstitucija Reda, general Reda trebao je svake treće godine pohoditi braću, 
vidjeti stanje u određenoj pokrajini i zajedno s braćom odlučiti kako će se 
ubuduće odvijati život u toj pokrajini, kojoj je trebalo izabrati novo starješinstvo. 
Ali kako general nije mogao osobno posjetiti sve pokrajine Reda, ponajčešće bi 
slao zamjenika da to u njegovo ime obavi. U tom smislu general Reda Vilim da 
Casale Monferrato imenovao je za Bosansku vikariju fra Jakova Markijskog, 
koji se u ono vrijeme nalazio u neposrednoj blizini Bosanske vikarije, u 
Dubrovniku. Istina, u ono vrijeme ta služba bila je nešto teža i odgovornija nego 
obično. Već dulje vremena nastale su u Franjevačkom redu razmimoilaženja 
glede opsluživanja franjevačkog pravila i franjevačkog života. 

Da bi se ispitala sva pitanja koja su tada mučila Franjevački red i da bi se 
napravila pravila po kojima bi se obnovio Franjevački red i uskladio njegov 
život prema zahtjevima vremena, papa Martin V. sazvao je za 29. travnja 1430. 
generalni kapitul Reda. Na tom kapitulu izabran je novi general Reda, Vilim de 
Monteferrato, i napravljene su nove konstitucije Reda, koje su, po papi Martinu 
V., nazvane Constitutiones Martinianae.? 

Novoizabrani general, zajedno sa svojim zamjenikom, započeo je obnovu 
Reda po novoproglašenim konstitucijama. Wadding ovako opisuje njihovo 
djelovanje: “coeperunt multa corrigere, discursus inutiles et vagationes 
imminuere, proprietatem eradicare, pretiosa alienare, superflua resecare, 
curiosas vestes et capitia".* 

Kao i druge provincije Reda, general je trebao posjetiti i Bosansku vikariju. 
Kako to nije mogao osobno učiniti, imenovao je svojim zamjenikom “cum plena 
mea auctoritate et potestate " fra Jakova Markijskog, da on službeno posjeti onu 
vikariju i u njoj uvede promjene po odredbama konstitucija iz god. 1430.* 


? Annales Minorum an 1430, n. 7.—23 (vol. X, Ad Claras Aquas/Quaracchi 1932, 176—189). 
* Ibidem, n. 24 (vol. X, 189). 

*“Cum pro reformatione facienda, noviter auctoritate Apostolica in toto Ordine ordinata, esset 
mihi summe necessarium, ad Vicariam Bosnae, propter aliqua mihi delata, minus religiosa, in ea 
corrigenda, accedere, et in aliis partibus Ordinis in eadem reformatione occupatus, ad ipsam, ad 
id peragendum ad praesens bono modo ire non valeam, et te sentiam prope eam Vicariam 
personaliter adesse, de consilio multorum Magistrorum, et aliorum diseretorum Fratrum pariter 
et assensu, te, de cuius vita laudabili, morum gravitate, diseretione praecipua, scientia multa, 
Ordinis justitia, et animarum zelo, sollicitudine exequiosa, gratia verbi, exemplo fructuoso, 
caritate fervida, activita ad extirpandum vitia, et virtutes inserendum, aptitudine ad regendum et 
deformata reformandum aliis gratis et virtutibus, quibus carum largitor Altissimus tuam 
adornavit personam, sum plene et clara experientia informatus, meum Commissarium visitatorem 
cum plena mea auctoritate et potestate in eadem Vicaria Bosnae instituo, omnem alium 

Fra Jakov je otišao u Bosansku vikariju, posjećivao franjevce i njihove kuće. 
Gledajući kako žive, uvidio je da je i kod njih potrebna obnova da bi se njihov 
život uskladio odredbama generalnog kapitula. Ne znamo točno što je fra Jakov 
u Bosni kao vizitator franjevaca učinio. Ali svakako nije se dugo u tom svojstvu 
u Bosni zadržao, jer se s fratrima nije složio o promjenama koje je trebalo uvesti 
u životu redovnika Bosanske vikarije. Pače, kako je fra Jakov tražio da se uvedu 
neke promjene, redovnici su zamolili bosanskog kralja Tvrtka II. (1420.—1443.) 
da uvjeri fra Jakova neka ne čini namjeravane promjene koje dosad njegovi 
predšasnici nisu smatrali potrebnim uvoditi. Kralj izričito potvrđuje da su ga to 
upozorili učeni fratri, magistri.“ 

Fra Jakov je nerado trpio to kraljevo uplitanje u redovnički život franjevaca 
i ubrzo je napustio Bosansko Kraljevstvo. Izgleda da nije odmah napustio 
Bosansku vikariju, budući da je njezino područje bilo šire nego Bosansko Kra- 
ljevstvo, pa se lako mogao preseliti u samostane koji su se nalazili izvan 
njegovih granica. Tu je morao izabrati, ili odatle samo generalu predložiti, 
novog vikara, iako ne znamo kako je to bilo. U izvorima se spominje u godini 
1433. i 1434. bosanski vikar Ivan.? 


Fra Jakov starješina dubrovačkog samostana (1432.—1433.) 


U listopadu ili početkom studenoga 1432. general Reda imenovao je fra Ja- 
kova starješinom dubrovačkog samostana Sv. Franje (vicarius et commissarius), 
koji je u ono vrijeme bio neposredno podložan generalu Reda. Dubrovčani su 
saznali za to imenovanje od samog generala Reda Vilima de Casali, koji im je 
to saopćio pismom koje je nj ima došlo u Dubrovnik 16. studenoga 1432. 
Primivši tu vijest dubrovački je Senat pismeno zamolio fra Jakova da dođe u 
Dubrovnik prije korizme, koja je započinjala 25. veljače 1433, kako bi mogao 
održati korizmene propovijedi. 


Commissarium meum in ipsa Vicaria removendo, et institutum denuncio per praesentes" (Ibidem, 
an. 1432.1. 15, vol. X, 227—228). 

* “Reverendissime Pater. Altissimo deo teste, tue paternitatis pridem in regno nostro adventus 
non displicuit nobis, ut eciam hoc bene nos inde transactis vobis aliuibus diebus in nostro 
regno, (nos) informati vere per quosdam magistros cx religione vestra, duxerimus ad vestram 
paternitatem seriose dicere, ne inciperentur per vos in eodem nostro regno, que usque modo non 
fuerunt per priores sanctos vestros fratres vestros exorta; vos ob hoc forsitam maius per nostros 
inimicos adhortati, in ira de regno nostro secessistis. 

Nune autem, sanete pater, et quam plurimum indisplicenter scentimus, vos tam maleque 
pessime, nos non hominem christinum reputando, nisi quam paganum per christianitatem 
diffamare quoque iudicalis, quod absit..“ (E. FERMENDŽIN, in: Acta Bosnae porissimum 
ecclesiastica cum insertis editorum documentorum regestis ab anno 925 usque ad anmum 1752 
/ Monumenta spectantia historiam Slavorum Meridionalium vol. 23 /, Zagrabiae 1892, 139 n. 
TI). 

“D. MANDIĆ, Franjevačka Bosna, Rim 1968, 88—91. 


7B. RODE, Documenri, 26; 58 n. 30. 


158 Bazilije Pandžić 


Fra Jakov je stvarno došao u dubrovački samostan i u njemu preuzeo 
povjerenu mu dužnost“, ali se nije dugo zadržao, jer se htio ili morao vratiti u 
Italiju. Zamolio je generala Reda da mu imenuje zamjenikom fra Ludovika de 
Utino, da bi ovaj mjesto njega upravljao samostanom i propovijedao kroz 
korizmu god. 1433, Fra Ludovik je došao u Dubrovnik i propovijedao tijekom 
korizme 1433. i upravljao samostanom 19 mjeseci i nakon toga se na poziv 
vratio u svoju provinciju.? 

Oslobođen dužnosti da upravlja dubrovačkim samostanom, fra Jakov je 
odmah, ili bar ubrzo, napustio Dubrovnik i otišao u Italiju. O Duhovima god. 
1433. držao je govor na generalnom kapitulu Reda u Assisu.!? 


Fra Jakov ponovno vizitator Bosanske vikarije (1435.) 


Godine 1435. završavalo se trogodište tadašnjeg bosanskog vikara fra Ivana 
iz Korčule, koji je bio izabran nakon vizitacije koju je obavio 1432. god. fra 
Jakov Markijski."' Kao i obično, general Reda, prije izbora novog vikara, imao 
je obaviti vizitu vikarije ili poslati nekoga da to obavi u njegovo ime. Ovom 
prigodom general Vilim de Casali imenovao je ponovno vizitatorom Bosanske 
vikarije fra Jakova Markijskog. 


Prije nego je pošao u Bosnu da obavi ovu svoju dužnost, fra Jakov se sjetio 
svoga sukoba s bosanskim kraljem iz god. 1432. Stoga se njemu neposredno 
obratio pitajući ga može li slobodno doći u Bosnu. Kralj Tvrtko II. potvrdno mu 
je odgovorio i obećao u svemu prijateljsku potporu. To znamo iz pisma što ga 
je kralj Tvrtko II. pisao fra Jakovu 24. kolovoza 1435. iz Bobovca. '? 


* Ibidem, 58 n. 30, gdje se fra Jakov spominje kao generalov vikar u dubrovačkom franjevačkom 
samostanu. 

* Ibidem, 55 n. 28. 

"D. PACETTI, De indulgentia Assisi sermone inedito di S. Giacoma della Marca, in: Smdi 
Francescani, \6, Firenze 1944, 35. 

"E. FERMENDŽIN, Acta Bosnae, 140 n. 714; efr. D. MANDIĆ, Franjevačka Bosna, 88—91 
"“Reverendo in Christo Patri, Domino Jacobo de Marchia Praedicatori et Vicario Bosnensi, 
amico nostro carissimo Stephanus Tvar(teho Dei gratia rex Bosnae. 

Reverendo in Christo Pater, amice noster carissime. Pridem petiti et requisiti per vestram 
Paternitatem, vobis in litteris nostris misimus, ut in partibus regni nostri libere et secure 
veniendo, fidem Dei, sicut et alias vestri antecessores, praedicare poteritis, et nos juxta 
possibilitatem nostram vos honore, quo poterimus, suscipiendo, habere et tractare tanquam 
amicum studebimus et volumus. Sed ecce modo auribus nostris indisplicenter valde insonuit, 
quod vos velletis quosdam Religiosos nostri regni de tenutis et pertinentiis castri Jayze expcllere. 
Igitur carissime, rogamus, hoc facere non velitis; pie et cum humilitate fides Dei praedicatur. Et 
si sie feceritis, honorem Domini nostri Gracomi, et nostrum deturpabitis. Et ibi sunt pauci, quos 
expelleretis, et vere in partes alias nostri regni, ubi tenentur et aestimantur praedicti Religiosi, 
plus de cetero, intrare, neque ipsam fidem praedicare non poteritis, nec, putetis. Ea propter, 
carissime, talia non debetis facere incipere, neque fieri per vos exoriri. Darum in nostro Castello 
Bobowach, in festo sancti Bartholomaei Apastoli, anno Domini MCDXXXV (Annales Minorum 
an. 1435.1. 2, vol. X, 271). 

Nakon tih priprava fra Jakov je otišao u Bosnu, obavio vizitu Bosanske 
vikarije i proveo ono što je zakon zahtijevao — da se uspostavi novo 
starješinstvo. Ne znamo kako je pri tom postupio. U prošlosti Bosanska vikarija 
potpuno je ovisila o generalu Reda. Svake treće godine general bi slao svoga 
zastupnika da službeno ispita rad bosanskih misionara i nakon primljenog 
izvještaja imenovao bi jednoga franjevca, koji je bio generalov vikar u Bosni i 
koji je vodio Vikariju kroz sljedeće tri godine. Za vrijeme takozvanog zapadnog 
raskola (1378.—1417.), zbog očitih neprilika, nije se moglo tako postupati, pa 
su bosanski misionari u to vrijeme započeli sami izabirati svoga vikara i nakon 
izbora tražiti od generala da izabranoga potvrdi. Za vrijeme Bazelskog sabora 
(1431.—1438.), na poticaj kralja Sigismunda (1387.—1437.) bosanski su 
franjevci 30. travnja 1434. dobili povlasticu da biraju sami svoga vikara, kojega 
će general kasnije potvrditi. I sam general dao je svoj pristanak za tu 
povlasticu.!? 


Nakon obavljene vizite fra Jakov je morao postupiti po odredbi Bazelskog 
sabora: tražiti od bosanskih franjevaca ili od njihovih predstavnika izjašnjenje 
o tomu koga žele imati za svoga vikara, da bi ga generalu predstavio za potvrdu, 
Uistinu, general je pisao 17. prosinca 1435. fra Jakovu da ga je postavio 
bosanskim vikarom “na zahtjev bosanskih franjevaca" (“...annuendo precibus 
fratrum vicarie te institui vicarium eis ordinarium ")."“ Dubrovčani su znali 26. 
srpnja 1435. da je fra Jakov bosanski vikar i da ga je general na tu dužnost 
imenovao. * 


Fra Jakov vikar Bosanske vikarije (1435.—1438.) 
a) Opće stanje u Vikariji 


Preuzimajući upravu Bosanske vikarije fra Jakov je bio svjestan da ga 
čekaju dosta velike i osjetljive poteškoće. Vikarija je bila vrlo složena ustanova 
zbog njezine raširenosti na razne i po načinu života različite krajeve. Glavno 
sjedište Vikarije bilo je tadanje Bosansko Kraljevstvo, u kojem je bilo rašireno 
krivovjerje patarena ili bogumila. Bosanska vikarija bila je, zapravo, osnovana 
god. 1339/40. za suzbijanje i obraćanje tih krivovjeraca. Tijekom vremena 
a se raširila prema potrebama svoga djelovanja: osnovala je jednu 
kustodiju u južnoj Italiji, raširila se na sjever u Mađarskoj sve do Karpata, a na 
području Provincije Dalmacije imala je svoje samostane,“ Upravo zbog ove 
raširenosti i različitosti raznih pokrajina u kojima je djelovala, Bosanska vikarija 
bila je vrlo složena ustanova i predstavljala je nemale poteškoće za onoga koji 
ju je morao voditi i njome upravljati 


"E. FERMENDŽIN, Acta Bosnae, 141—142.n. 715. 

'“ Ibidem, 148. n. 733. 

'B. RODE, Documenti, 60 n. 32 

!“D. MANDIĆ, Bosna i Hercegovina, vol. 11, Chicago 1962, 177. 

Da bi fra Jakov mogao što lakše u uspješnije obavljati svoju dužnost, general 
mu je dao dozvolu 7. rujna 1435. da može uzeti dva ili četiri pomoćnika “de 
quibuscumque provinciis Italiae vel extra Italiam“, da bi ga u upravi i obnovi 
Vikarije pomagali. !? 


b) Unutarnja obnova u Vikariji 


Fra Jakov je još kao vizitator smatrao da u životu bosanskih franjevaca ima 
dosta stvari ispraviti, da bi on bio u skladu s odredbama asiškog kapitula iz god. 
1430. Svoje mišljenje o životu bosanskih franjevaca iznio je u izvještaju kojeg 
je nakon obavljene vizite poslao generalu Reda. Nije nam sačuvan taj fra Jakov- 
ljev izvještaj, ali njegove glavne misli znamo iz pisma što ga je general Reda 17. 
prosinca 1435. pisao fra Jakovu, nakon dobivenog izvještaja o Bosanskoj 
vikariji. "5 

Prema tom generalovu pismu, u Bosanskoj vikariji je bilo fratara koji su živ- 
jeli kod biskupa, kod prelata i kod knezova. Oni su za to imali dozvolu generala 
Reda, ali ovim pismom general je opozvao sve svoje takve dozvole, osim onih 
koje je dao na molbu cara." Katkada su neki fratri govorili svetu misu pred 
ljudima koji su bili sumnjivi u vjeri; pače su im dopuštali poljubiti patenu i 
davali im mir." 

Ali o jednoj zamjerki, koju je fra Jakov sigurno napomenuo i koju je smat- 
rao protivnom odredbama Asiškog kapitula iz god. 1430., general ne govori izri- 
čito. To je slučaj samostana u Jajcu, Taj samostan imao je neke posjede koje su 
fratri obrađivali. Fra Jakov je smatrao da su ti posjedi protivni odredbama Asiš- 
kog kapitula i tražio je od fratara da ih napuste. Kako oni nisu smatrali da je to 
pametno i da je posjedovanje protivno propisima franjevačkog siromaštva, fra 
Jakov ih je istjerao iz samostana, i iz Vikarije kao “infames er urbatores 
bonorum“. 

General je potvrdio taj izgon, jer je imao povjerenje u fra Jakova, ali nije 
propustio preporučiti mu da bude u takvim postupcima oprezan, jer bi ga mogao 
tkogod prevariti.?' 

lako ne znamo iz generalova pisma koji je bio glavni razlog da je fra Jakov 
neke fratre istjerao iz Vikarije, to znademo iz jednog pisma što ga je bosanski 
kralj Tvrtko II. pisao 24. kolovoza 1435. a iz kojega se vidi da je glavni razlog 
toga izgona bio taj što fratri nisu smatrali da su obvezatni napustiti one posjede. 
Tu odluku fra Jakova Markijskoga kralj Tvrtko II. nije odobrio i spomenutim 
pismom molio je fra Jakova da to ne čini i nastojao ga je uvjeriti da će takav 
postupak proizvesti neželjene učinke. Tim više što Evanđelje treba propovijedati 


"E. FERMENDŽIN, Acta Bosnae, 146 n, 728 
"* Ibidem, 149 n. 734. 

* Ibidem. 

?Ibidem, 149 n. 733. 

2 Jbidem. 

mirno i ponizno (“pie et cum humilitate fides Dei predicatur" "22 Ali ni na molbu 
bosanskog kralja fra Jakov nije odustajao od svoje odluke. Fratri koji se nisu 
pokoravali fra Jakovljevim odredbama morali su napustiti Vikariju. Budući da 
nešto kasnije nalazimo bosanskih fratara koje je fra Jakov smatrao otpadnicima 
u senjskom samostanu i kod varadinskog biskupa Ivana, koji je bio bosanski 
vikar neposredno prije fra Jakova, mislimo da se radi uglavnom o onima koje je 
fra Jakov istjerao.“ Pitanje ovih izbjeglih bosanskih fratara nije bilo riješeno dok 
je fra Jakov bio bosanski vikar. 


Prigovaralo se bosanskim franjevcima da previše hodaju i na sve strane kupe 
milostinju. Ti prigovori dolazili su najviše iz Franjevačke provincije Dalmacije, 
na čijem je području Bosanska vikarija imala nekoliko samostana i preko njih 
skupljala milostinju ne samo za izdržavanje onih samostana nego također i za 
opće potrebe Vikarije. Očito Provincija Dalmacija smatrala je to skupljane 
milostinje kao svoju štetu. 


Za te prigovore Bosanskoj vikariji general Reda čuo je prije dolaska fra 
Jakova Markijskog u Bosnu. Kad je koncem godine 1434. došao u dubrovački 
samostan fra Jakov de Piacenza kao generalov vikar za taj samostan, uprava 
Dubrovačke Rrepublike bila je vrlo zadovoljna njime. Ali se ubrzo razočarala 
zbog njegove, njima neshvatljive, strogosti. On je najprije iz dubrovačkog 
samostana istjerao tri člana Bosanske vikarije, koja su u onom samostanu na 
opće zadovoljstvo građana dugo godina uspješno djelovali. Osim toga nije 
primao nijednoga člana Bosanske vikarije koji bi se u prolazu svratio u onaj 
samostan, Pače nije primao ni one članove Bosanske vikarije koji su živjeli u 
samostanima koje je Bosanska vikarija imala na području Dubrovačke 
Republike (Ston, Slano, Ombla i Konavli) i koji su se od osnutka izdržavali 
pretežno milostinjom koju su skupljali u gradu, budući da su bili među 
siromašnim svijetom. Neki redovnici tih samostana dolazili bi u zakazano 
vrijeme u grad i skupljali milostinju za svoje samostane. Za vrijeme toga 
skupljanja milostinje odsjedali bi u samostanu u Dubrovniku i iz njega išli u 
prošnju po gradu. 

Fra Jakov de Piacenza nije htio primati ni one franjevce koji su dolazili iz 
tih bosanskih samostana na području Dubrovačke Republike, da bi tražili 
milostinju u gradu, pa su oni odsijedali u prijateljskim kućama u gradu. To je 
bilo neshvatljivo upravi Republike, pa su vikaru prigovorili da je to nebratski 
postupak, a vikar im je odgovorio da to mora činiti po naredbi generala. Stoga 
se uprava Republike obratila na generala, moleći ga da se tako ubuduće ne 
postupa s onim fratrima nego da ih se prima kao do sada.?* 


#Cfr, nota 12 

2 E. FERMENDŽIN, Acta Bosnac, 148—149 n. 733; 166 n. 769. Kad je fra Francesco de 
Agropolo pisao Nikoli V. (1447.—1455.) o stanju Bosanske vikarije ne spominje te posjede 
samostana u Jajcu (L. THALLOCZY, Smidien zur Geschichte Bosniens und Serbiens_im 
Mitelalter, Minchen 1914, 411—412.n. 75). 


*B. RODE, Docimenti, 59—60 n. 32; 62—63 n. 35: 63—64 n. 36. 

Sličan nalog general je dao i senjskom samostanu, u kojem su našli sklonište 
neki fratri koje je fra Jakov Markijski istjerao iz Bosanske vikarije, da se ne 
primaju bosanski fratri koji bježe iz Vikarije i da se oni koji se ondje nalaze 
istjeraju. Kad je senjski gvardijan dobio taj nalog, ni on nije htio primati 
bosanske fratre koji su dolazili kupiti milostinju, izgnani od fra Jakova 
Markijskog. Pače nije htio primiti ni njega kada je došao u senjski samostan, niti 
mu je dopustio propovijedati u samostanskoj crkvi.5 


6) Pokušaj osnivanja nove vikarije u Dalmaciji 


Krajem XIV, i početkom XV. stoljeća u Franjevačkom redu nastale su dvije 
vidljive struje u opsluživanju franjevačkog siromaštva. Pojavili su se redovnici 
koji su tražili da što vjernije i što strožije opslužuju franjevačko pravilo. Ovima 
se dopuštalo da žive u zasebnim samostanima, a kad je bilo više takvih samos- 
tana u provinciji, provincijal bi imenovao nekoga redovnika da te samostane 
nadgleda i o njima vodi brigu. Tako su u pojedinim provincijama nastala vika- 
rije, koje su bile sastavljene od samostana koji su strogo opsluživali franjevačko 
pravilo. 

U Dalmatinskoj franjevačkoj provinciji bilo je onih koji su strogo opslu- 
živali pravilo. Zvali su se opservanti, kao u Italiji, ali nisu imali svoje vikarije 
U vrijeme kad je bosanski vikar bio fra Jakov Markijski, počeli su raditi na 
osnivanju prave vikarije. Nastojali su odejepiti od Bosanske vikarije samostane 
na području Dalmatinske provincije i zajedno s njima osnovati novu vikariju, 
koja bi bila ovisna o dalmatinskom provincijalu. Kad je to saznao fra Jakov 
Markijski, obratio se izravno papi Eugenu IV. i zamolio da to on svojom vlašću 
zabrani. Franjevački samostani u Bosni bili su siromašni, svaki dan izloženi 
turskim napadajima i ne bi mogli izdržati bez pomoći izvana. Papa je, na temelju 
molbe koju je dobio od fra Jakova Markijskog, 11. lipnja 1437., pismom Ad ea, 
strogo zabranio da itko u tom smislu što radi.“7 


d) Daljnje djelovanje 


Fra Jakov je ubrzo, nakon što je započeo dužnost bosanskog vikara, uvidio 
poteškoće te službe. S najboljom namjerom htio je promijeniti u životu 
bosanskih franjevaca ono što je smatrao da nije dobro ili bar da bi moglo biti 
bolje. Ali u nekim stvarima nije nailazio na odaziv kakav je očekivao, jer su ga 
mjesni franjevci smatrali nevještim u njihovim prilikama i donekle nerazboritim 
u svojim odredbama. U takvim okolnostima osjetio se nedoraslim službi i 
zamolio generala Reda da ga oslobodi službe i dopustio mu da ide u Češku 
propovijedati protiv husita. General mu je odgovorio da bi to bilo nemoguće u 


“E, FERMENDŽIN, Acta Bosnae, 168—169 n. 775. 
"u HOLZAPFEL, Manuale historiae Ordinis Fratrum Minorum, Friburgi 1909, 71—120. 
RMENDŽIN, Actae Bosnae, 160 n. 757: efr. Bullarium Franciscanum n. s. vol. 1. 130 


n. 281 

onom času, jer prije mora posjetiti sve fratre i zavesti red u Vikariji.* Nakon 
toga generalova odgovora fra Jakov je nastavio vršiti svoju službu vikara: 
obilazio je samostane, razgovarao s redovnicima o njihovim redovničkim 
pitanjima, o njihovu radu i poteškoćama. Po svoj prilici i sam je propovijedao 
bilo vjernom narodu bilo tzv. bogumilima, koji su u tadanjem bosanskom 
društvu bili jaki, Po nekim legendama, kraljeva je žena htjela otrovati fra Jakova, 
ali to je samo izmišljotina.? Fra Jakov je proučavao nauku bogumila i ostavio 
napisano jedno djelo Dialogus contra hereticos bosnenses, ali to nam se djelo 
nije sačuvalo? 


Krajem godine 1435. fra Jakov je, obilazeći franjevačke samostane i postaje, 
bio iznad rijeke Save, u tadanjem Mađarskom Kraljevstvu. lako ti samostani 
nisu bili u granicama Bosanskog Kraljevstva, pripadali su Bosanskoj vika: 
Kad je kralj Sigismund doznao da se fra Jakov nalazi u Mađarskoj, pisao mu je 
da su k njemu došli neki Česi, husiti da s njim rasprave vjerska pitanja koja su 
tada držala u napetosti češku javnost. Kralj je mislio da je fra Jakov 
najpogodnija osoba da to s Česima raspravi. Kako pak kralj Sigismund nije 
sigurno znao gdje se zapravo fra Jakov nalazi, pisao je 3. prosinca 1435 
biskupima u Pečuhu i Đakovu, da potraže gdje se fra Jakov nalazi, i onaj na 
čijem području bude neka ga dovede u Tatu." 

Kad je fra Jakov završio raspravu s Česima, nastavio je svoj propovijedački 
rad ne samo u franjevačkim crkvama nego također u crkvama svjetovnih 
svećenika, kao u Transilvaniji i u biskupiji Chanad."" 

U kolovozu godine 1436. fra Jakov je dobio novi poticaj da nastavi svoj 
propovjednički rad u Mađarskoj: papa Eugen IV. imenovao ga je 22. kolovoza 
inkvizitorom u čitavoj Mađarskoj i Austriji.“ U isto vrijeme papa je dao njemu 
i njegovim pratiocima velike povlastice za odrešivanje grijeha pridržanih Svetoj 
Stolici i biskupima.“ Uz to mu je dao dozvolu da može osnovati 2 samostana u 
Češkoj, 3 u Mađarskoj i 3 u Austriji.“ 


nod autem te alienum ab illo honore, pro nunc mihi ullo modo videtur, cum vero vicariam 
visitaveris et pro tempore ordinem bonum posueris, tibi daba licentim eundi in Boemiam, sed 
ante (omnia) propter Dominum attendas ad hoc bonum, quod revera maximum est et quod omnes 
mecum summe in Domino comendant; quod fratres quos invises tibi obediant, volo et ita in 
literis declaro" (Ibidem. 149 .n. 733), 


De vita et operibus S. Jacobi de Marchia, Falconara M. 1974, 136—137. 

“D, MANDIĆ, Bosna i Hercegovina, 11,32—33 

"E. FERMENDŽIN, Acta Bosnae, 148 n. 732. 

** Ibidem, 151—737. 

% Ibidem, 153 n. 740. 

“Annales Minorum an, 1436 n. 3. n. 741; Bullarium Franciscanum n. 5. vol. 1. Ad Claras Aquas 
! Quaracehi 1929, 114 n. 246. 

* Annales Minorum an, 1436 n. 4 (vol. X, 314): Bullarium Franciscanum n. 5. vol. 1, 116 n. 249. 
%“ Annales Minorum, an. 14 (vol. X, 318—319); E. FERMENDŽIN, Acta Bosnae, 154 n_743 
Bullarium Franciscanum n. s. vol. 1, 115 n. 248. 

Te povlastice fra Jakov je osobno tražio i dobio. Kad je zatražio te povlastice 
za svoje misionarsko djelovanje, poradio je da i Bosanska vikarija bude što 
sposobnija u svom djelovanju. Na njegov zahtjev papa je potvrdio sve prijašnje 
povlastice, koje su pape do tada dali bosanskim franjevcima." Dozvolio je 
također da se bosanski klerici mogu rediti u 22 godini života.“* Dopustio je da 
bosanski misionari mogu propovijedati u svim župama na području Vikarije, ako 
na to pristaju župnici. 

Dobivši spomenuta Papina ovlaštenja, fra Jakov je s više oduševljenja 
pobijao kriva mišljenja i pokazivao prave putove kršćanskog življenja. Javio se 
nekim biskupima koji su ga pozvali u svoje biskupije da bi ondje djelovao kao 
propovjednik, ispovjednik i inkvizitor.“ 

O Duhovima (19. svibnja) 1437, držao se generalni kapitul Franjevačkog 
reda. Na njemu je bio prisutan i fra Jakov. Nakon kapitula svratio je u Bolonju, 
gdje mu je Eugen IV. 11. lipnja, pismom Personam tuam, dozvolio izabrati 
podređene inkvizitore koji će ga pomagati u njegovu inkvizitorskom radu. Tim 
pismom ga potvrđuje kao inkvizitora i nakon što prestane biti vikar Bosanske 
vikarije.*' 

Isti dan papa je podjelio kustodima i vikaru Bosanske vikarije da mogu 
blagoslivljati korporale, misna odjela i kaleže.“ 

U prvoj polovici god. 1438. fra Jakov djeluje opet kao inkvizitor, gdje je po 
svjedočanstvima nekih biskupa postigao zamjeran uspjeh, ali je u nekim 
krajevima imao i poteškoća. Tako ga je, među ostalim, Šimun arhiđakon 
Pečuhske biskupije proglasio izopćenim.# 


Fra Jakov Markijski prestaje biti bosanski vikar 


U proljeće god. 1438. završavalo se trogodište fra Jakovljeve službe kao 
bosanskog vikara. Po konstitucijama Reda, general je morao za tu prigodu 
poslati vizitatora da posjeti samostane i redovnike i o svemu izvjesti generala. 
Po povlasticu koju su bosanski franjevci dobili 30. travnja 1434., oni su sami 
imali izabrati novog vikara, a general ga je trebao potvrditi. General, koji je na 
saboru pristao na tu povlasticu, imenujući ili potvrđujući vikara god. 1435. tražio 


"E. FERMENDŽIN, Acta Bosnae, 154—155 n. 744; Bullarium Franciscanum n. s, vol. 111, 948 
1.65. 


“E, FERMENDŽIN, Acta Bosnae, 155 n. 745; Bullarium Franciscanum n. s. vol. NI. 948 n. 68 


E. FERMENDŽIN, Acta Bosnae. 154—155 n. 742; Bullarium Franciscanum n. s. 111 948 n. 
65, 


“E. FERMENDŽIN, Acta Bosnae, 153 n. 740. 

“ Annales Minorum an. 1437 n. 13 (vol. XI, 7—8); Bullarium Franciscanum n. s. vol. 1, 134 n 
291 

*Cfr. D. MANDIĆ, Franjevačka Bosna, 99—100. 

“E. FERMENDŽIN, Acta Bosnae, 165 n. 768. 

je da se bosanski franjevci odreknu te povlastice.“ Jesu li to oni učinili, nije 
jasno. Svakako, fra Jakova je u određeno vrijeme naslijedio Fra Ivan de Vaya, 
koji je god. 1441. navršio tri godine službe.“ 


Nešto prije završetka službe fra Jakov je htio riješiti pitanje fratara koje je 
istjerao iz Bosanske vikarije na početku svoje službe vikara. Nalazili su se u 
samostanu u Senju. Taj je samostan pripadao Provinciji Dalmaciji. Bio je na 
području knezova Frankopana, koji su cjenili franjevce, a posebno one iz 
Bosanske vikarije, kojima su nekoliko godina ranije darovali samostan na 
Trsatu.“ Fra Jakov je došao na samostanska vrata, ali ga nisu pustili u 
samostan. '? 

U listopadu 1438. fra Jakov je bio u Italiji. Prošao je blizu Ferrare idući u 
Bolonju, gdje je mislio naći generala i izvijestiti ga o stanju u Bosanskoj vikariji. 
U Ferrari se nalazio papa Eugen IV. zbog koncila. Kad je čuo da je fra Jakov 
prošao kraj Ferrare, pisao mu je 15. listopada 1438. da bez odgađanja dođe k 
njemu.“ Po svojoj prilici fra Jakov je htio napustiti svoju službu inkvizitora u 
Mađarskoj. Samo na izričitu želju Papinu ponovno se vratio. Papa mu je dao još 
nekoliko povlastica da bude sigurniji u svojoj službi. Među ostalim povlasticama 
dao mu je i povlasticu da ga nitko ne može izopćiti iz Crkve.“ 


SOMMARIO 


Nel 1432 il Padre Generale doveva visitare canonicamente la Vicaria della 
Bosnia. Siccome proprio all' inizio di quell'anno si trovava a Dubrovnik 
(Ragusa) Fra Giacomo della Marca, il P. Generale lo incarica di fare quella 
visita e introdurre nella Vicaria le riforme richieste dalle Costituzioni generali 
del 1430. 

Fra Giacoma si rico in Bosnia e visitando la Vicaria richiese alcune 
riforme, che per i frati costituivano certe difficolra. 

Nel 1435 Fra Giacomo era di nuovo nominato visitatore della stessa 
Vicaria e dopo la visita rimase come vicario, alla richiesta dei frati presentata 
al P. Generale. Questa volta Fra Giacomo con piit autorita potč introdurre 
quelle riforme volute gid tre anni prima. Dalla lettera del P. Generale possiamo 
sapere di che riforme si trattava: 1) alcuni frati con permesso del P. Generale 
si trovavano fuori convento, presso i vescovi o altri prelati, principi o conti; 2) 
i frati celebravano la messa qualche volta anche davanti alla gente di dubbia 


* Ibidem, 149 n. 733. 

*Cfr. D. MANDIĆ, Franjevačka Bosna, 109—111 
“E. FERMENDŽIN, Acta Bosnae, 134—135 n. 697. 
*? [bidem, 168—169 n. 775. 

* Bullarium Franciscanum, n. 5. vol. 1, 181 n. 391. 


“Annales Minorum an. 1438 n. 17 (vol. XI, 42—43); Bullarium Franciscanum n. 5. vol. 1, 185 
n.398. 

fede; 3) il convento di Jajce aveva alcune possessioni che i frati sfuttavano, 
queste possessioni bisognava abbandonare. Specialmente a questa richiesta si 
opposero alcuni frati, che Fra Giacomo semplicemente caccid dalla Vicaria: 
alcuni si recarono dal vescovo di Varadino, giđ vicario della Vicaria di Bosnia, 
altri al convento di Senj; 4) non avendo elemosine sufficienti in Bosnia, i frati 
si recavano cercarle in Dalmazia e Dubrovnik. 

L'ufficio di Fra Giacomo duro tre anni, durante i quali tento di dare un 
nuovo assetto alla Vicaria. Alcune cose poteva facilmente fare, invece le altre, 
imposte dalle condizioni e dalla storia, continuarono ad esistere anche dopo il 
suo vicariato. 


